Aarhuus Stifts-Tidende, 1830-01-30
Rusland. Her ere Alle i spændt Forventning paa Halil Paskas Ankomst. Et af hans Ærinder skal være at faae Betalingsterminerne udsatte, mod Engellands Kaution, men Velunderrettede forsikre, at uagtet Suktanens Forhold begynder at synes noget mistænkeligt, vil det russiske Hof dog ikke inddrømme andre Betingelse, end de som engang ere antagne. Ogsaa vil man have erfaret fra den persiske Grændse, at man inde i dette Land, hvis Løfter man aldrig har kunne stole paa, begynder at ruste sig, hvisaarsag ogsaa den russiske Militair magt paa denne Kant forstærkes nu. Med alt dette sættes nu ogsaa den gjentagne Ordre i Forbindelse, at man i Provindserne skal sammenkalde det i Ukasen af 2 August udskrevne Mandskab. J Petersborg gik endog det Rygte, at Grev Orloff havde faaet befaling til at hæve Underhandlingerne med Porten, og, om han vilde, forlade Constantinopel. - Jmidlertid er Gesandtskabspersonalet i Odessa i levende Bevægelse: en saadan Mængde Vogne ere anskaffede, at der behøves 200 Heste paa hver Station til at skaffe dem frem; allene de for det russiske Hof bestemte Foræringer udgjøre adskillige hundrede Pakker, og synes beregnede paa, dermed at frakjøbe sig Krigstributten. Deriblandt befindes flere Baller Cashemirs Shawler, af hvilke ethvert er fra 3 til 10,000 Piastre værd; to Perler af overordentlig Størrelse, indfattede som Øresmykker; Halsbaand af Perler med Laase af Brillanter, Rubiner og Talismaner; Armbaand med Diamanter og Turkiser; Røgelsekar, besatte med Diamanter; Rav=Pibespidser med Diamanter, Kopper af Guld 1 og Porcellain, en Mængde Tobakspunge af Cashemir, broderede med Guld, Sølv og Perler; en uhyre Mængde kostbare Stoffer fra Brussa og Aleppo, broderede med Guld og Sølv; indiske Musseliner med de kosteligste Broderinger; mange Angorasshawler i alle Nuancer; Hovedtørklæder, rigtbroderede med Guld og Perler; Lommetørklæder af malet Muslin, af sielden Skjønhed; Damascenersabler af udmærket Qvalitet; rigtudzirede Pistoler og Geværer; Gulvtæpper og Sophapuder, 200 meget sjeldne Talismaner, indfattede som Hals- og Armbaand; en stor Mængde malet Mokka=Caffe i hermetisk tillukkede Krukker; tyrkiske Damestøvler, besatte med Perler og Ædelstene; Confect og Sherbett fra Jndien, Ægypten og Serallet; en uhyre Mængde Ambra og orientalsk Røgelse; Rosen-Essents i prægtige Chrystalflacons, &c. &c. Halil Paska har Fuldmagt til at uddeelalle disse Sager efter eget Tykke, efter at han iforveien har overrækket Keiseren og Keiserinden følgende Foræringer: En Sabel af overordentlig Skjønhed, besat med kostbare Diamanter, en Sadel med Dækken og Bidsel, rigt besat med Ædelstene; en med Solitairer af overordentlig Størrelse besat Toilet Æske; en Kam, med store Solitairer; et fuldstændigt Sæt Toiletsager, besatte med kostbare Stene; Cashemirs Shawler af den høieste Skjønhed, med Palmer, som ere broderede af fine Perler, og som man aldrig har seet Mage til i Europa. Hoffet, Ministrene og Keiserindens Hofstat kunne vente de øvrige Kostbarheder. - Gesandten er en smuk beleven Mand, som gjør megen Lykke hos Damerne. Han er klædt i en Uniform, der har Snit omtrent som Kosakkernes, men med endnu langt videre Beenklæder, besat med Snorer som en Husarpelts, og rigt broderet, derover en Fløiels Kappe, broderet med Guld og Perler. Officerernes Rangmærker ere Halvmaaner, som i en Kjæde bæres om Halsen, besatte med Ædelstene, der vise Rangen; en Capitain har f. Ex., kun een Ædelsteen i sin Halvmaane, og for hver Grad opad haves en mere. Disse Rang mærker skjænkes dem af Sultanen med deres Bestalling. Af Frygt for Pesten bleve de nøie paapassede, og ledsagedes allevegne af Kosakker, selv i Skuespilhuset have de havt en spærret Loge og en egen Jndgang. En af Gesandtens Adjutanter havde udmærket sig ved, at han kurtiserede Damerne paa Fransk. - Den skrækkelige østerlandske Pest Cholera morhus udbreder sig stærkt i Provindsen Orenburg, og er nu ei mere end 300 Verster fjernet fra Kasan. Det kasanske Gouvernements sydlige Grændse, der støder sammen med det orenburg ske, var derfor paa en Strækning af 5000 Verster aldeles spærret, og det var under Dødsstraf ikke tilladt No. gen at komme over. Jkkun Brevposten var endnu forbleven i Gang, og modtoges paa Grændsen med lange Tænger. De Fleste som angribes deraf, døe 4 a 6 Timer efter. Som er Exempel paa dens Frygtelighed fortælles, at en Hund som havde opslikket nogle Draaber, Blod af en aareladt Patient, døde strax under de voldsomste Krampetrækninger.